Cuneiform Tablet CCT 4 20a (BM 115179)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na mu-za ú pu-šu-ke-en₆ a-na mu-za qí-bi-ma um-ma lá-ma-ša-ma 3 a-lu-na-tum ša sí-pá-ri a ša-lá-ší-šu šu-ga-ri-a-ú a ša-lá-ší-šu ma-az-lu-gu₅ ši-ta it-qú-ra-tum ša sí-pá-ri 2 sú-pá-nu ma-me-ri 3 ḫa-ṣí-nu kà-lá-pu 4 ar-za-lu ù 1 sí-ru ša 20 ma-na mì-ma a-nim a-dí-na-ki-im a-ḫa-tí a-tí-i a-na pu-šu-ke-en₆ pí-qí-sú-nu a-šu-mì ú-nu-tim a-mì-tim iš-tù 8 MU.ŠÈ iš-tí-a za-ni a-ḫa-ma 7 ú-kà-pu ša-pí-ú-tum ŠÀ.BA 3 ú-kà-pu a-na pé-ru-a ta-dí-ni ší-tí ú-kà-pì a-na ar-na ú a šé-ni-šu ta-ma-lá-ki ku-nu-ki-a a-na pu-šu-ke-en₆ dí-in ú sí-ru sà-ḫe-er-tum e-lá-nu-ma e-zi-ba-ki-šu ú šu-a-tí dí-i-ni a-ḫa-tí a-tí-i mì-ma ú-tù-ub-tim ša ta-du-nu-šu-ni i na-áš-pè-er-tí-ki lu-up-tí-im